Wir, Fridreich, von gotes gnaden Romischer kunig, zu allentzeiten merer des reichs, herztog zu Osterreich, zu Steir, zu Kernden
und zu Krain, ✳ herr ✳ auf der Windischen March ✳ und zu Portnaw, ✳ graf zu Habspurg, ✳ zu Tyrol und zu Kyburg, ✳ marggraff zu Burgaw ✳ und lantgraf ✳ in ✳
Elsass, bekennen und tun kunt offenlich mit diesem brief ✳ allen den, ✳ die in sehen oder horen lesen, ✳ umb den Widemhofe zu Schintznach, in Basler bistumb gelegen,
mitsambt dem kirchensatz, ✳ so darin gehoret, ✳ und die kirchen daselbs ✳ mit allen rechten, ✳ nuͤtzen ✳ und gulten, ✳ zinnsen, ✳ zehenden, ✳ wirden ✳ und eeren und mit aller ander
ehafft und zugehorung, ✳ als unser vordern ✳ des hauses Osterreich ✳ und unser grafschefft, dartzu die gehorn, ✳ von alter her ynngehebt, ✳ verlihen ✳ und herbraht haben
und dartzu unser lehenschafft, recht ✳ und gewaltsam, ✳ so wir daran haben, ✳ und als die weilnt ✳ unser lieber vetter, hertzog Fridreich, ✳ hertzog zu Osterreich ꝫc̃, loblicher
gedechtnuss, ✳ Hannsen dem Segenser versetzt ✳ und darnach ✳ den ersamen, geistlichen, ✳ unsern lieben, andèchtigen, der abtissinn ✳ und dem convent unsers gotszhauss
zu Kunigsveld, ✳ von desselben ✳ Segenser erben ✳ vergunnet hat ✳ an sich zu ledigen ✳ und zu losen, ✳ das sy auch also getan ✳ und uns die muticlich ✳ durch ir schrifft und botschafft gebeten habent, ✳ das wir im ✳ und dem egenanten gotzhaus zu Kunigsvelden ✳ die benanten widemhofe, ✳ lehenschafft, recht ✳ und gewaltsam ✳ der egenanten
kirchen ✳ mit irˀ zugehorung, ✳ so wir daran haben, ✳ als vor berurt ist, ✳ von sundern gnaden geruchten zu aigenn ze geben ✳ und zuzefugen. ✳ also haben wir fùr uns
genomen ✳ und betrachtet ✳ solh gnade, lieb ✳ und guͦten willen, ✳ damit unser vordern ✳ unsers hawss Osterreich, ✳ auch unser grafschafft Habspurg, loblicher gedechtnuss,
darinn das vorgenant gotzhaws ✳ gelegen ist, ✳ demselben ✳ gotzhaws ✳ genaigt sind gewesen ✳ und meniger ✳ derselben unser vordern ir begrebnusz daselbs erwelt habent,
auch angesehen ✳ solh ✳ andaht ✳ und trew, ✳ da mit sich die egenànten ✳ abtissinn ✳ und convent ✳ gen unsern egenanten vordern ✳ steticlich beweiset ✳ und gehalten habent
und gegen uns ✳ und dem haws Osterreich ✳ noch tuͦnt ✳ und furbazzer ze tuͦn ✳ willig erbieten, ✳ und haben dadurch, ✳ und auch durch des loͤblichen ✳ gotzdinsts willen,
der in demselben gotzhaws ✳ steticlich volbraht wirdet, ✳ und zu hillff und trost unserr vordern, ✳ unser ✳ und unser nachkomen seeln, ✳ auch umb guten stannde ditzs
lebens, ✳ von kuniglicher ✳ und fùrstlicher guͤtikait ✳ den vorgenanten abtissinn ✳ convent und gotzhaws zu Kunigsvelden ✳ und iren nachkomen ✳ die egenanten widemhofe ✳ und kirchen ✳ Schyntznach ✳ mit irˀ zugehoͤrung, ✳ als vor ist beruͤrt, ✳ zugefuͤget, ✳ geaigent ✳ und gegeben ✳ und uns daran ✳ unser lehenschafft, ✳ rechten und gewaltsam, ✳ so wir ✳ und das haws Osterreich ✳ darauf haben, ✳ vertzigen, ✳ geben, ✳ fugen ✳ und aigen in ✳ die ✳ und vertzeihen uns der auch wissentlich ✳ mit dem brief ✳ fuͤr
uns ✳ und alle unser erben und nachkomen in solhermass, ✳ das sy ✳ und ir nachkomen ✳ des egenanten gotzhaws Kunigsvelden ✳ die nuͤ furbaszer ewiclich in allen
den rechten, zugehoruͤngen ✳ und gewaltsamen, ✳ so uns daran zugehort hat, ynnhaben, ✳ zu dem egenanten gotzhaws Kunigsvelden ziehen ✳ und die zu allem irm
und desselben gotszhaws ✳ nutz ✳ und frumen wenden, ✳ werben, ✳ keren ✳ und incorporiren ewiclich ✳ sullen und mugen lassen ✳ gentzlich ✳ und lediclich ✳ an unser, ✳ unser erben
und meniglichs irrung und widersprechen ✳ ongeverd. ✳ mit urkund des briefs, versigelt ✳ mit unserm kuniglichem, ✳ anhangendem insigel, ✳ geben zu der Newnstat,
nach Krist geburd ✳ viertzechenhundert ✳ und darnach in dem ainenundvirtzigistem jar, ✳ an montag vor sand Laurentzen tage, ✳ unsers reichs im andern jare. ✳
ad mandatum domini regꝭ
Conradꝰ, pp̄tus Wienn̄, cancꝭ